62019TJ0176_INF
Απόφαση του Γενικού Δικαστηρίου (έβδομο τμήμα)της 16ης Δεκεμβρίου 2020 –3V Sigma κατά ECHA
(Υπόθεση T‑176/19)
«REACH – Αξιολόγηση των ουσιών – Uvasorb HEB – Απόφαση του ECHA με την οποία ζητούνται περαιτέρω πληροφορίες – Άρθρο 46, παράγραφος 1, του κανονισμού (ΕΚ) 1907/2006 – Αίτημα για τον προσδιορισμό των πιθανών προϊόντων μετατροπής ή αποδόμησης της ουσίας – Αναλογικότητα – Αναγκαιότητα για την εκπόνηση της ζητηθείσας πρόσθετης μελέτης – Κατάλληλες συνθήκες και ρεαλιστικές συνθήκες – Θερμοκρασία για τη διεξαγωγή της μελέτης – Πρόδηλη πλάνη εκτίμησης»
1.
Προσέγγιση των νομοθεσιών – Καταχώριση και αξιολόγηση των χημικών προϊόντων και χορήγηση αδειών για αυτά – Κανονισμός REACH – Διαδικασία αξιολόγησης – Απόφαση του Ευρωπαϊκού Οργανισμού Χημικών Προϊόντων (ECHA) με την οποία ζητούνται περαιτέρω πληροφορίες στο πλαίσιο της αξιολόγησης ουσίας – Αναγκαιότητα για την εκπόνηση της ζητηθείσας πρόσθετης μελέτης – Ο ECHA φέρει το βάρος απόδειξης – Περιεχόμενο
(Κανονισμός 1907/2006 του Ευρωπαϊκού Κοινοβουλίου και του Συμβουλίου, άρθρο 46 § 1, και παράρτημα XIII)
(βλ. σκέψεις 44, 46, 53, 57)
2.
Προσέγγιση των νομοθεσιών – Καταχώριση και αξιολόγηση των χημικών προϊόντων και χορήγηση αδειών για αυτά – Κανονισμός REACH – Διαδικασία αξιολόγησης – Απόφαση του Ευρωπαϊκού Οργανισμού Χημικών Προϊόντων (ECHA) με την οποία ζητούνται περαιτέρω πληροφορίες στο πλαίσιο της αξιολόγησης ουσίας – Επιβαλλόμενες προϋποθέσεις για την πρόσθετη μελέτη – Εκτίμηση
(Κανονισμός 1907/2006 του Ευρωπαϊκού Κοινοβουλίου και του Συμβουλίου, παράρτημα XIII)
(βλ. σκέψεις 70-73, 86)
Αντικείμενο
Προσφυγή δυνάμει του άρθρου 263 ΣΛΕΕ για τη μερική ακύρωση της απόφασης A-004-2017 του συμβουλίου προσφυγών του ECHA, της 15ης Ιανουαρίου 2019, στο μέτρο που απέρριψε την προσφυγή της προσφεύγουσας κατά της απόφασης του ECHA της 20ής Δεκεμβρίου 2016 με την οποία ζητήθηκαν περαιτέρω πληροφορίες σχετικά με την ουσία uvasorb HEB και ορίστηκε ως προθεσμία για την υποβολή των πληροφοριών αυτών η 22α Οκτωβρίου 2020.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η 3V Sigma SpA φέρει τα δικαστικά έξοδά της καθώς και τα έξοδα του Ευρωπαϊκού Οργανισμού Χημικών Προϊόντων (ECHA), περιλαμβανομένων και των εξόδων της διαδικασίας ασφαλιστικών μέτρων.
3)
Η Ομοσπονδιακή Δημοκρατία της Γερμανίας φέρει τα δικαστικά έξοδά της.